b'\n_START_ARTICLE_\nVata\n_START_PARAGRAPH_\nVata (njem. die Watte) je prozra\xc4\x8dni materijal, koji se radi od vlakana i koristi se u medicinske i kozmeti\xc4\x8dke svrhe._NEWLINE_Izumljen je ranih sedamdesetih godina 20. stolje\xc4\x87a i postoji u raznolikim oblicima i svakojakih osobinama. Radi se kako od prirodnih, tako i od umjetnih materijala. Sama vata predstavlja specifi\xc4\x8dan materijal, precizno opisan kao labava mre\xc5\xbea me\xc4\x91usobno povezanih vlakana i filamenata. Niska gusto\xc4\x87a tog materijala, odnosno njegova velika zapremnina u odnosu na masu, potje\xc4\x8de od takozvane upijaju\xc4\x87e strukture, kao kod spu\xc5\xbeve. Zbog takve strukture, vata se \xc4\x8desto naziva i jastu\xc4\x8di\xc4\x87ima._NEWLINE_Sastav materijala od kojeg se radi ovaj kozmeti\xc4\x8dki i medicinski pribor naj\xc4\x8de\xc5\xa1\xc4\x87e uklju\xc4\x8duje celulozna vlakna, pamuk, viskozu ili sinteti\xc4\x8dka vlakna poput poliestera. Osim kemijskom analizom, sastav vate mo\xc5\xbee se odrediti sagorijevanjem. Ako je dim koji nastane izrazito neugodnoga mirisa, ona je od umjetnoga materijala. Nasuprot tome, dim nastao sagorijevanjem pamuka manje je neugodan._NEWLINE_U medicini, vuneni jastu\xc4\x8di\xc4\x87i slu\xc5\xbee u svrhu spre\xc4\x8davanja krvarenja iz malih rupica nastalih primanjem injekcije, pri \xc4\x8demu se moraju pri\xc4\x8dvrstiti rukom ili medicinskom trakom. Njima se, ako se prethodno natope vodom, alkoholom, hidrogenom ili drugim dezinfekcijskim sredstvom, mogu \xc4\x8distiti rane, dok nije isklju\xc4\x8dena ni upotreba u svrhu za\xc5\xa1tite u\xc5\xa1nog kanala. U krajnjoj liniji, posebna vrsta vate slu\xc5\xbei za sakupljanje pljuva\xc4\x8dke radi njene analize, dok se vuneni jastu\xc4\x8di\xc4\x87i stavljaju u prazne bo\xc4\x8dice za lijekove kako bi sakupljali vlagu koja na lijekove negativno utje\xc4\x8de._NEWLINE_S druge strane, vata ima \xc5\xa1iroku primjenu na polju kozmetike. Korisnik je natapa teku\xc4\x87inama za uklanjanje pri\xc5\xa1ti\xc4\x87a, mitisera i ostalih nesavr\xc5\xa1enosti, a zatim njome trlja lice. Na isti na\xc4\x8din se koriste vate za uklanjanje \xc5\xa1minke sa lica, jer u suprotnom mo\xc5\xbee do\xc4\x87i do raznih o\xc5\xa1te\xc4\x87enja ko\xc5\xbee nastalih uslijed \xc5\xa1minkom zatvorenih pora. Vuneni jastu\xc4\x8di\xc4\x87i su meki, te se mogu koristiti i za \xc4\x8di\xc5\xa1\xc4\x87enje beba i dojen\xc4\x8dadi. Mogu se staviti izme\xc4\x91u no\xc5\xbenih prstiju prilikom bojenja noktiju ili se umo\xc4\x8diti u mlijeko i utrljati ga na kapke radi smanjenja eventualne nadutosti o\xc4\x8diju.'